ར་བས་དགོངས་འགྲེལ་དོན་
གཞན་ལ་དགོངས་པ་དང་། མཚན་ཉིད་ལྡེམ་དགོངས་སུ་འདོད། གཙང་བདེ་
རྟག་བདག་བཞིའི་ལོག་པ་ནི་མི་གཙང་བ་དང་། སྡུག་བསྔལ་བ་དང་། མི་རྟག་
པ་དང་། བདག་མེད་བཞི་ལ་བྱེད་དོ། ། མི་ལེགས་པར་ཤེས་པར་བྱའོ། ། ཞེས་
པར་དགོངས་ལྡེམ་དགོངས་ཕར་ཕྱིན་མཐའ་དཔྱོད་ལས་རྒྱས་པར་གསུངས་ལ།
མཐའ་དཔྱོད་གྲུབ་མཐའ་ཆེན་མོ་འདིའི་རྗེས་སུ་གསུངས་རྩོམ་གནང་བ་ཡིན་
ནོ། ། རྣམ་སྨིན་གྱི་བག་ཆགས་དང༌། དོན་སྣང་ལ་དགོངས་ནས་ཞེས་པར་རྣམ་
ཤེས་དྲུག་གིས་རང་འདྲ་ཕྱི་མ་སྐྱེད་པའི་ནུས་པ་ཀུན་གཞིའི་སྟེང་དུ་བཞག་པའི་
རིགས་མཐུན་གྱི་བག་ཆགས་དང་། དེའི་དབང་གིས་རྣམ་ཤེས་དྲུག་ལ་གཟུགས་
སོགས་སྣང་བའི་རྣམ་རིག་འབྱུང་བ་ལ་དགོངས་པའི་དོན་ཡིན་ནོ། ། རྫུས་ཏེ་
འབྱུང་བའི་སེམས་ཅན་ཡོད་དོ་ཞེས་པས་བདག་ཡོད་པར་བསྟན་པ་དང་དོན་
འདྲ། རྗེ་རིན་པོ་ཆེས། དགོངས་པ་ནི་ཐེག་དམན་གྱི་མདོ་དེ་དག་གི་བརྗོད་བྱར་
མི་རུང་ལ། ཞེས་པའི་དགོངས་པ་ནི་དགོངས་གཞི་ལ་བྱེད་པས། འདིར་བསྟན་
འཁོར་ལོ་དང་བོ་ལྟ་བུ་དགོངས་གཞི་བརྗོད་བྱར་མི་བྱེད་པའི་མདོ་དང་ཕྱི་རོལ་
གྱི་སྐྱེ་མཆེད་ཡོད་པ་ཐེག་དམན་གྱི་མདོའི་དོན་དུ་འཆད་ལ་ཞེས་པས་སྒྲས་ཟིན་
བརྗོད་བྱར་བྱེད་པར་བསྟན་པའི་ཕྱིར་ན་གྲུབ་མཆན་དུ། ལུང་འདི་གཉིས་
དགོངས་གཞི་དང་དགོངས་པ་མི་གཅིག་པའི་ཤེས་བྱེད་དུ་མ་འགྲིག་པའི་ཕྱིར་
433

རྗེ་འཇིགས་མེད་འཕྲིན་ལས་རྒྱ་མཚོའི་གསུང་འབུམ།
ཟེར་བ་ཅུང་ཟད་ཀྱང་མ་བརྟག་པ་སྟེ། ཕྱི་དོན་གྱི་སྐྱེ་མཆེད་ཡོད་པ་མདོ་འདི་
དག་གི་དགོངས་པ་མིན་ན་མདོ་གང་གི་ཡང་དགོངས་པ་མིན་པར་འགྱུར་བའི་
ཕྱིར་རོ། ། གཉིས་པ་ལ་ངོ་བོ་ཉིད་མེད་པར་གསུངས་པའི་དགོངས་བ་དང་
སོགས་ལ་དགོངས་འགྲེལ་ལས། ངོ་བོ་ཉིད་མེད་པ་གསུམ་ལ་དགོངས་ནས་
གསུང་ཚུལ་དང་། མདོ་སྡེ་རྒྱན་ལས་རང་དང་རང་གི་མཚན་ཉིད་དུ་སོགས་ཀྱིས་
འདུས་བྱས་ཀྱི་མཚན་ཉིད་གསུམ་དང༌། བྱིས་པའི་ཞེན་པ་ལྟར་མེད་པ་ལ་
དགོངས་ནས་གསུང་ཚུལ་དང་། ཀུན་བཏུས་ལས་ཀྱང་འདུས་བྱས་ཀྱི་མཚན་
ཉིད་དང་། བྱིས་པའི་ཞེན་པ་ལྟར་མེད་པ་དང་། མཚན་ཉིད་གསུམ་ལ་དགོངས་
ནས་གསུངས་པ་དང་། མ་སྐྱེས་པ་སོགས་སུ་གསུངས་པའི་དགོངས་གཞི་ངོ་བོ
ཉིད་དང་བོ་དང་། ཐ་མ་གཉིས་ལ་བྱེད་པ་དང་། མཚན་ཉིད་གསུམ་ཀའི་དབང་
དུ་བྱས་ནས་མ་སྐྱེས་པ་སོགས་སུ་གསུངས་ཚུལ་རྣམས་འོག་དེ་མ་ཐག་ཏུ་འཆད་
འགྱུར་ལྟར་ཤེས་དགོས་སོ། ། དགོངས་འགྲེལ་ལས། དོན་དམ་ཡང་དག་
འཕགས། དེ་བཞིན་གཤེགས་པ་ནི་ངོ་བོ་ཉིད་མེད་པ་ཉིད་རྣམ་པ་གསུམ་པོ་
སོགས་ལ། དོན་དམ་ཡང་དག་འཕགས་ཞུས་ལས། སྐྱེ་བ་ངོ་བོ་ཉིད་མེད་པ་མ་
སྐྱེས་པ་སོགས་སུ་གསུངས་པའི་དགོངས་གཞིར་དངོས་སུ་མ་བསྟན་བྱས་ན་
འདི་དང་འགལ་ལ། གོང་དུ་ངོ་བོ་ཉིད་གཞན་གཉིས་ལས་མ་བཤད་པ་མ་སྐྱེས་
པ་སོགས་ཀྱི་དགོངས་གཞི་དྲིས་པའི་ལན་གྱི་སྐབས་དེར་མ་གསུངས་པས་ཡིན་
ནོ། ། སྐྱེ་འགག་སོགས་རང་བཞིན་མེད་པར་གསུངས་པའི་དགོངས་གཞི་
དངོས་པོ་རྣམས་སོགས་ལ། འདི་དགོངས་གཞི་བརྗོད་བྱར་བྱེད་ཚུལ་དེ་འདྲ་བ་
434

གྲུབ་མཐའ་རྩ་འགྲེལ་གྱི་ཟིན་བྲིས།
ཞིག་བྱེད་དམ། རྣམ་འགྲེལ་ལས། ཕུང་བོ་ལ་སོགས་བྱེ་བྲག་གིས་སོགས་ཀྱི་
སྐབས། འདི་ལ་མཁས་པའི་བཤད་ཚུལ་མི་མཐུན་པ་མང་དུ་བྱུང་སྟེ། རྣམ་
འགྲེལ་ཊཱིཀ་ཆེན་དང་། སྡེ་བདུན་ཆེན་མོ་གཉིས་ཀར་ཁ་ཅིག་ཤྰཀ་ཕྱི་མ་འདི་
མདོ་སྡེ་བའི་ལུགས་སུ་སྦྱོར་བ་མི་འཐད་དེ། མདོ་སྡེ་བ་སོགས་ཉན་ཐོས་སྡེ་བ་
ཕལ་ཆེར་ཐེག་ཆེན་བཀར་མི་འདོད་པས། དེ་དག་གི་བཀའ་བར་བའི་དགོངས་
པ་འཆད་དགོས་པའི་ངེས་པ་མེད་པའི་ཕྱིར། ཞེས་སོགས་གསུངས་ཤིང་། ཚད་
མའི་བརྗེད་བྱང་དུའང་། ཚིགས་བཅད་གསུམ་པས་རང་བཞིན་མེད་པའི་
དགོངས་པ་འདི་བཞིན་དུའང་བཤད་དུ་རུང་ངོ་། ། ཞེས་པའི་འགྲེལ་ཚུལ་གཞན་
འཆད་པ་ཡིན་གྱི་དེ་ཉིད་མདོ་སྡེ་བ་དང་སྦྱོར་བ་མི་འཐད་དེ། ཉན་ཐོས་སྡེ་བ་
ཕལ་ཆེར་ཐེག་པ་ཆེན་པོའི་མདོ་སྡེ་བཀར་མི་འདོད་པས། དེའི་དགོངས་པ་མི་
འཆད་ཁ་མེད་མིན་པའི་ཕྱིར། ཞེས་གསུངས། དེ་དག་གི་རྗེས་སུ་འབྲང་ནས་
ལྕང་སྐྱ་རིན་པོ་ཆེའི་གྲུབ་མཐར་ཡང་། རྗེ་ཐམས་ཅད་མཁྱེན་པས། འདི་ནི་ཉན་
ཐོས་སྡེ་བ་དང་ཡང་ཐུན་མོང་བའོ། ། ཞེས་བཀའ་བསྩལ་བའི་དོན་ཡང་། ཚིག་
བཅད་དེའི་བསྟན་དོན་ཕུང་སོགས་རང་གི་མཚན་ཉིད་དང་བྲལ་ལུགས་དེ་ཉན་
ཐོས་སྡེ་བས་ཀྱང་ཁས་བླང་དུ་རུང་བའི་དོན་ཡིན་གྱི་ཤེར་ཕྱིན་གྱི་དགོངས་པ་
ལེན་ལུགས་ཉན་ཐོས་སྡེ་བ་དང་ཐུན་མོང་པར་བཤད་པ་མིན། ཞེས་གསུངས་
སོ། ། དྲང་ངེས་མཐའ་དཔྱོད་ཆེན་མོ་ལས། འདི་ལའང་འོན་ཀྱང་བཀར་མི་
འདོད་ཀྱང་དེའི་ཡང་དགོངས་པ་ལེན་ན་འདི་འདྲ་ཡིན་ཞེས་པའམ། ཐོགས་
མེད་སྐུ་མཆེད་སོགས་ཀྱིས་ཐེག་ཆེན་གྱི་སྡེ་སྣོད་ལ་རྩོད་ཚུལ་དང་། དགོངས་པ་
435

རྗེ་འཇིགས་མེད་འཕྲིན་ལས་རྒྱ་མཚོའི་གསུང་འབུམ།
ལེན་ཚུལ་ཉན་ཐོས་སྡེ་བ་དག་འདི་འདྲ་བྱས་བྱུང་ན་ཞེས་དོགས་པ་ཁོངས་
སློངས་ཀྱི་ཚུལ་གྱིས་བཀོད་པ་ཡིན་ནམ། ཡང་ན་བཀར་ཁས་བླངས་ནས་སྔར་
ལྟར་རྩོད་པ་གང་ཡིན་བརྟགས་ཏེ། རྗེ་ཡབ་སྲས་དགོངས་པ་གཅིག་མི་གཅིག་
སོགས་དཔྱད་དགོས་པ་མང་པོ་འདུག་ཅེས་གསུངས་ཀྱང༌། གྲུབ་མཐའ་ཆེན་མོ་
འདིར་རྗེ་ཡབ་སྲས་ཀྱི་དགོངས་པ་ཞིབ་ཏུ་དཔྱད་དེ་གཞུང་འདི་མདོ་སོགས་ཐུན་
མོང་གིས་ཤེར་མདོའི་དགོངས་པ་ལེན་ཚུལ་ལ་སྦྱོར་དགོས་པ་དང་ཀྱང་སྒྲའི་
དོན་ཡང་དགོངས་གཞི་སྔ་མར་མ་ཟད་འདིར་ཡང་རུང་བ་དང་། སེམས་ཙམ་
པར་མ་ཟད་ཉན་ཐོས་སྡེ་པའང་འདོད་པ་བསྡུའོ། ། ཞེས་རང་ལུགས་འཐད་
ལྡན་འཇོག་པར་མཛད་ཅིང༌། ཤེས་བྱེད་ཀྱང་ངོས་ཟིན་ལྟར་རྒྱས་པར་བཀོད་
ལ། དྲང་ངེས་མཆན་དུའང་། ཊཱིཀ་ཆེན་དང་སྡེ་བདུན་ཆེན་མོ་སོགས་ཀྱི་དགོངས་
པ་ཉན་ཐོས་སྡེ་བ་སྤྱི་ཙམ་གྱི་ལུགས་བྱས་ན་ལུང་གི་རྗེས་འབྲང་གཙོ་ཆེ་བས།
ཤེར་མདོའི་དགོངས་པ་འགྲེལ་དོན་མེད་ལ། འོན་ཀྱང་ཉན་ཐོས་སྡེ་བ་ཁ་ཅིག་
གི་ལུགས་ལ་དེ་དྲང་དོན་དུ་འགྲེལ་རུང་བ་ཡིན་ཏེ། གོང་དུ་ཕལ་ཆེར་ཞེས་སྨོས་
པ་ལ་དགོས་པ་ཡོད་པའི་ཕྱིར། སྟོང་ཐུན་གྱི་གསུང་ཟིན་ལའང་ཐེག་ཆེན་བཀར་
འདོད་མཁན་མེད་པ་འདྲ་ཞིག་སྣང་ཡང་དགོངས་པ་སྔ་མ་ལྟར་བྱས་ཏེ་ཡབ་
སྲས་གསུམ་ཀས་རྣམ་འགྲེལ་གྱི་ལུང་དེ་དོན་སྨྲ་བ་ཁ་ཅིག་གི་མདོ་དོན་འགྲེལ་
ཚུལ་དུ་བཞེད་པ་ནི། མཐའ་དཔྱོད་ལས། རྗེ་ཡབ་སྲས་དགོངས་པ་གཅིག་མི་
གཅིག་དཔྱད་དགོས་པར་གསུངས་པའི་དཔྱད་ཚུལ་དེ་ཡིན་པར་གསུངས་སོ། །
དེ་ལྟར་ན་ལྕང་སྐྱ་རིན་པོ་ཆེས་གསུངས་པ་ཡང་བཤད་པའི་རྣམ་གྲངས་ཙམ་
436

གྲུབ་མཐའ་རྩ་འགྲེལ་གྱི་ཟིན་བྲིས།
ལས་རྗེ་དེ་ཉིད་ཀྱི་བཞེད་པ་དངོས་མིན་སྙམ་སྟེ་ཉན་ཐོས་སྡེ་བ་ལ་ཤེར་མདོའི་
དགོངས་པ་འགྲེལ་མཁན་ཡོད་པར་དབུ་མ་རྒྱན་གྱི་རང་འགྲེལ་དྲངས་ནས་
གསུངས་པ་གང་ཞིག ། དེས་ན་རྗེ་ཐམས་ཅད་མཁྱེན་པས་བྱ་བྱེད་ཀྱི་ཆ་ནས་དེ་
ཁོ་ན་ཉིད་དུ་མ་གྲུབ་པ་ལ་དགོངས་ནས་ཀྱང་མཚན་ཉིད་ཀྱིས་སྟོང་ངོ་ཞེས་
གསུངས་པར་བཤད་དེ་འདི་ནི་ཉན་ཐོས་སྡེ་བ་དང་ཡང་ཐུན་མོང་བའོ། ། ཞེས་
པ་སྒྲས་ཟིན་ལྟར་ཉན་ཐོས་སྡེ་བ་དང་ཐུན་མོང་གི་འགྲེལ་ཚུལ་བཤད་པར་སྦྱར་
ན་རུང་གི་གཞན་དུ་སྐྱོགས་བཤད་བྱེད་དགོས་ཀྱི་རྒྱུ་མཚན་མེད་སྙམ། ཊཱིཀ་
ཆེན་སོགས་ཀྱི་ལུང་གིས་མི་གནོད་དེ་མདོ་སྡེ་བ་སྤྱི་ལ་སྦྱར་ན་མི་རུང་བ་དྲང་
ངེས་མཆན་ལྟར་དང་། ཕལ་ཆེར་ཞེས་སྨྲས་པས་བྱེ་བྲག་ལ་སྦྱར་ན་འདི་ལྟར་
སྦྱོར་དགོས་པ་དོན་གྱི་ཐོབ་པའི་ཕྱིར་སྙམ་སྟེ་དཔྱད། དངོས་པོ་ཐམས་ཅད་ཅེས་
སོགས་ཀྱི་ཤྰཀ་གསུམ་དེ་གསུམ་དང་སྦྱར། ཞེས་པ་གོང་གི་དངོས་རྣམས་ཐ་
དད་སོགས་ཀྱི་ཚིག་བཅད་གསུམ་པོ་རིམ་བཞིན་དུ་དབུ་མ་བ་དང་། རྣལ་
འབྱོར་སྤྱོད་པ་བ་དང༌། ཕྱི་རོལ་ཡོད་པར་སྨྲ་བ་སྟེ་ཉན་ཐོས་སྡེ་བ་གསུམ་ལ་
སྦྱོར་བའི་དོན། ཤེས་བྱའི་གནས་དང་མཚན་ཉིད་དེར་འཇུག་དང་སོགས་ལ་
འདི་ནི་ཐེག་བསྡུས་ཀྱི་སྡོམ་ལྟ་བུ་སྟེ་བརྗོད་བྱའི་ཆ་ཐམས་ཅད་ཤེས་བྱའི་གནས་
བཅུ་བོ་འདིར་བསྡུས་ནས་བསྟན། དེ་ཡང་ཤེས་བྱའི་གནས་ཀུན་གཞི་དང་།
མཚན་ཉིད་ཅེས་པས་མཚན་ཉིད་གསུམ་སྟེ། དེ་བཞིའི་སྒོ་ནས་གཞིའི་རྣམ་
བཞག་གཏན་ལ་འབེབས། དེར་འཇུག་ཅེས་དྲོད་རྩེ་གཉིས་དང་། བཟོད་
མཆོག་གཉིས་དང་། མཐོང་ལམ་གསུམ་ན་ཀུན་བཏགས་གཞན་དབང་ཡོངས་
437

རྗེ་འཇིགས་མེད་འཕྲིན་ལས་རྒྱ་མཚོའི་གསུང་འབུམ།
གྲུབ་གསུམ་ལ་འཇུག་ཚུལ་དང་། དེ་ཡི་རྒྱུ་འབྲས་ཞེས་ཕྱིན་དྲུག་དང་། དེ་རབ་
དབྱེ་ཞེས་ས་བཅུར་འབྱེད་ཚུལ་དང༌། བསླབ་པ་གསུམ་ཞེས་པས་བསླབ་པ་
དེ་འབྲས་
གསུམ་དུ་བསྡུ་ཚུལ་ཏེ་ལམ་གྱི་རྣམ་བཞག་གཏན་ལ་འབེབས།
སྤངས་པ་དང་ཞེས་པས་མི་གནས་པའི་མྱང་འདས་དང་། ཡེ་ཤེས་ཞེས་པས་ཡེ་
ཤེས་ཆོས་སྐུ་སྟེ་གཉིས་ཀྱིས་འབྲས་བུའི་དོན་གཏན་ལ་འབེབས་ཤིང་དགོངས་
འགྲེལ་གྱི་བརྗོད་བྱ་སྟོན་ཚུལ་དང་ཁོག་མཐུན་ཀྱང་དོན་ཚན་རེ་དང་ལེའུ་རེ་
སྦྱོར་དགོས་པ་མིན་ནོ། ། རིགས་པའི་ལུགས་སོ་ཞེས་པར་རིགས་པའི་རྗེས་
འབྲང་གི་ལུགས་སོ་ཞེས་པའི་དོན། ལམ་ལ་འཇུག་པའི་རྟེན་རིགས་ཀྱི་རྣམ་
བཞག ། ཅེས་པར་ཀུན་གཞིའི་སྟེང་གི་བླ་མེད་རྫོགས་བྱང་སྐྱེད་པའི་ནུས་པ་ལྟ་
བུ་རང་བཞིན་དུ་གནས་པའི་རིགས་དང༌། ཆོས་ཐོས་བསམ་སོགས་དགེ་རྩ་
གོམས་པ་ལས་རྒྱས་འགྱུར་གྱི་རིགས་ཏེ་གཉིས་འདོད་དོ། ། ཉན་སའི་བར་
སྡོམ་ལས་ཞེས་པར། སྤྱིར་སའི་དངོས་གཞི་ལ། རྣམ་ཤེས་ལྔ་དང་ལྡན་པའི་ས། །
ཡིད་ཀྱི་ས་དང་གཞན་གསུམ་སྟེ། །རྟོག་དཔྱོད་བཅས་ལ་སོགས་པ་དང་། །ཏིང་
འཛིན་བཅས་དང་མ་ཡིན་དང་། །སེམས་ཡོད་པ་དང་སེམས་མེད་དང༌། །ཐོས་
དང་བསམ་དང་སྒོམ་ལྡན་དང་། །དེ་བཞིན་ཐེག་པ་གསུམ་ལྡན་དང༌། །ཕུང་
བོར་བཅས་དང་ཕུང་མེད་གཞན། ། ཞེས་པ་ལྟར་ས་བཅུ་བདུན་ཡོད་པ་ལས།
ཉན་ས་དང་བྱང་ས་གཉིས་པོད་རེ་རེ་དང༌། གཞན་པ་ས་བཅོ་ལྔ་པོ་རྣམས་ལ་ས་
མང་བོ་བ་ཞེས་པོད་གཅིག་ཏུ་ཡོད་ལ། རང་སངས་རྒྱས་ཀྱི་ས་དང་། ཡིད་ཀྱི་ས་
དག་ཀྱང་དེ་ནས་དྲངས་གསུངས་སོ། ། འདི་ནི་རྫས་བཏགས་གཉིས་ལས་
438

གྲུབ་མཐའ་རྩ་འགྲེལ་གྱི་ཟིན་བྲིས།
བཏགས་ཡོད་དང་། བདེན་གྲུབ་ཡིན་ཏེ། ནུས་པ་ཡིན་པའི་ཕྱིར་དང་། དངོས་
པོ་ཡིན་པས་སོ་ཞེས་པར་བཏགས་ཡོད་ཡིན་ཏེ་ནུས་པ་ཡིན་པའི་ཕྱིར།
བདེན་
གྲུབ་ཡིན་ཏེ་དངོས་པོ་ཡིན་པས་སོ། ། ཞེས་སོ་སོར་སྦྱར་དགོས། ལམ་གཉིས་
པ་ནི་ཞེས་སོགས་ཀྱི་སྐབས་ཚོགས་སྤྱོད་ཆེན་པོའི་རང་རྒྱལ་གྱིས་སྐྱེ་བ་གཅིག་
ཐོགས་ཡན་ལ་སྦྱོར་ལམ་བཟོད་འབྲིང་བར་མངོན་དུ་བྱས་ནས་སྲིད་པ་ཐ་མའི་
སྐབས་ལམ་ལྷག་མ་ཐོབ་ནས་རང་རྒྱལ་དགྲ་བཅོམ་པར་འགྱུར་བ་དང༌།
ཚོགས་སྤྱོད་ཆུང་ངུའི་རང་རྒྱལ་གྱིས་སྐྱེ་བ་གཅིག་ཐོགས་ཀྱི་ཚེ་འབྲས་བུ་དང་བོ་
གཉིས་སམ་ཕྱིར་མི་འོང་གི་འབྲས་བུའང་ཐོབ་ནས་སྲིད་པ་ཐ་མའི་ཚེ་རང་རྒྱལ་
དགྲ་བཅོམ་པའི་འབྲས་བུ་མངོན་དུ་བྱེད་པ་ཡིན། གསེར་འཕྲེང་ལས་ཕྱི་མ་འདི་
ལ་སྐྱེ་བ་གཅིག་ཐོགས་ཀྱི་ཚེ་ཕྱིར་མི་འོང་གི་འབྲས་བུ་ཐོབ་པ་མེད་པར་ཡང་
གསུངས་མོད། མངོན་པའི་སྤྱི་སྐད་དང་མཐུན་པར་བྱས་པ་ཙམ་ལས། གཞན་
དུ་ན་ལེགས་ལྡན་འབྱེད་ཀྱིས། གཞན་ནི་སངས་རྒྱས་འབྱུང་ལ་འབྲས། །
ཐོབ་བྱེད་དགྲ་བཅོམ་མངོན་མི་བྱེད། ། ཅེས་དགྲ་བཅོམ་པའི་འབྲས་བུ་ཁོ་ན་
དམིགས་ཀྱིས་བཀར་བའི་རྒྱུ་མཚན་མེད་པར་འགྱུར་རོ། ། ལྕང་སྐྱ་རིན་པོ་ཆེའི་
གྲུབ་མཐར། ཚོགས་སྤྱོད་ཆེ་ཆུང་གི་ཁྱད་པར་སྔར་བཤད་པ་ལས་བཟློག་སྟེ་
སྦྱར་བ་ནི་ཡི་གེ་ནོར་བར་སྙམ་སྟེ། གསེར་ཕྲེང་དང་བློ་གསལ་བགྲོད་པའི་ཐེམ་
སྐས་སོགས་ལས་སྔར་བཤད་པ་ལྟར་སྦྱར་བའི་ཕྱིར་རོ། ། ཚོགས་སྤྱོད་གཉིས་
ལའང་བསེ་རུ་ལྟ་བུ་དང་འདྲ་བར་བསྐལ་བ་བརྒྱའི་ཚོགས་བསགས་པ་ཡང་
ཡོད་ཅིང༌། དེ་གཉིས་རིགས་མ་ངེས་སུ་བཤད་པས་དེ་ལ་ལམ་གཞན་སྔོན་དུ་
44393

རྗེ་འཇིགས་མེད་འཕྲིན་ལས་རྒྱ་མཚོའི་གསུང་འབུམ།
སོང་བ་ཞིག་དགོས་པར་གསུངས་པ་མིན་ནོ། ། མཛོད་ལས། བསེ་རུ་བསྐལ་བ་
བརྒྱ་ཡི་རྒྱུས། ཞེས་པར་བསེ་རུ་ལྟ་བུར་མ་ཟད་ཚོགས་སྤྱོད་གཉིས་ལའང་
བསྐལ་བ་བརྒྱར་ཚོགས་བསགས་པ་ཡོད་པར་གསུང་གསུངས། དང་བོ་ནས་
རང་རྒྱལ་ལམ་དུ་ཞུགས་པའི་ཚོགས་སྤྱོད་པ་དུ་མ་ཡོད་པའི་ཕྱིར། ཞེས་པར་
ཚོགས་སྤྱོད་རིགས་མ་ངེས་པ་ཡིན་ཀྱང་ལམ་གཞན་སྔོན་དུ་འགྲོ་མི་དགོས།
ཐེག་པ་གསུམ་གྱི་རིགས་བདེན་གྲུབ་ཐ་དད་ཡོད་དེ་སོགས་ལ། སེམས་ཙམ་
པས་མཐར་ཐུག་ཐེག་གསུམ་འདོད་པའི་རྩ་བའང་རིགས་བདེན་གྲུབ་ཏུ་འདོད་
པ་འདི་ལ་ཐུག་འདུག་པས། འདིར་རིགས་ཐ་དད་པའི་རྟགས་ཀྱིས་འབྲས་བུ་ཐ་
དད་པར་བསྒྲུབས་པའང་ལེགས་བཤད་ཟླ་མེད་པར་སེམས་སོ། ལ་ལ་གཅིག་
ཏུ་གནས་པ་སྤྱོད་ངེས་ཡོད་ཅེས་འབྱུང་ཡང་། གཞན་དུ་ཉེས་པར་སྤྱོད་ངེས་ཡོད་
གསུང་བ་ཡོད། རྟག་ཉིད་ཕྱིར་རམ་སོགས་ལ་རྣམ་འགྲེལ་རྗེས་འབྲང་གི་
སེམས་ཙམ་པས་གཏན་ནས་རིགས་ཆད་མི་འདོད་པའི་སྒྲུབ་བྱེད་རིགས་པ་འདི་
དག་ཡིན་ནོ། མཐའ་གཉིས་ནི་ཆོས་རྣམས་ལ་ངོ་བོ་དང་ཁྱད་པར་དུ་ཀུན་
བཏགས་པའི་ངོ་བོ་ཉིད་དེར་རང་གི་གནས་ཚོད་གྱི་དབང་གིས་གྲུབ་པར་འཛིན་
པ་སྒྲོ་འདོགས་དང་དེའི་ཞེན་ཡུལ་ནི་སྒྲོ་འདོགས་ཀྱི་མཐའ་དང་། སྐུར་འདེབས་
ལ་ངག་ཀྱང་ཡོད་ལ། གཞན་དབང་དང་ཡོངས་གྲུབ་རང་གི་མཚན་ཉིད་ཀྱིས་མ་
གྲུབ་པར་འཛིན་པ་སྐུར་འདེབས་སོ། ། ཡང་གཞི་ལམ་སོགས་དང་བྱ་བྱེད་ཅི་
རིགས་ཀྱི་མཐའ་གཉིས་ལས་བཟློག་པའི་དབུ་མའི་ལམ་བཅུ་གསུམ་བཅོམ་
ལྡན་འདས་ཀྱིས་གསུངས་ཏེ་ཞེས་སོགས་ཀྱི་ཐད་འདིར་དཔལ་ལྡན་ཆོས་རྗེའི་
440

གྲུབ་མཐའ་རྩ་འགྲེལ་གྱི་ཟིན་བྲིས།
གྲུབ་མཆན་ལས། མཐའ་གཉིས་སོ་སོར་ཕྱེ་ན་སུམ་ཅུ་དང༌། དེ་དག་སྤངས་
པའི་དབུ་མའི་ལམ་ནི་བཅོ་ལྔ་ཡིན་ཏེ་ཞེས་དང་། དེ་ལྟར་དབུ་མའི་ལམ་བཅོ་ལྔ་
དང་། མཐར་འཛིན་སུམ་ཅུ་བཤད་པ་མ་གཏོགས་དབུ་མའི་ལམ་བཅོ་ལྔ་དེ་
བཅུ་གསུམ་དུ་བསྡུས་པ་དང་། མཐར་འཛིན་སུམ་ཅུ་དེ་ཉེར་དྲུག་ཏུ་བསྡུས་པར་
དབུས་མཐའ་རྩ་འགྲེལ་སོགས་ལས་མ་བཤད་པར་སྣང་